钦定古今图书集成/历象汇编/岁功典/第016卷 > 正月二十日出城 张九成
## 钦定古今图书集成/历象汇编/岁功典/第016卷 > 正月二十日出城 张九成

“春风驱我出，骑马到江头。出门日已暮，独行无献酬。
江山多景物，春色满汀洲。隔岸花绕屋，斜阳明戍楼。
人家渐成聚，炊烟天际浮。日落雾亦起，群山定在不。”
“江柳故撩人，萦帽不肯休。风流乃如此，一笑忘百忧。
随行亦有酒，无地可迟留。聊写我心耳，长歌思悠悠。”